Ugu dambeyntii waxaa sagootinkaasi ka hadlay Agaasime Maxamed Dhabeeye, waxaana uu tilmaamay in maanta ciyaaraha dalku uu marayo meel sarre ayna ka wasaarad ahaan ku dedaali doonaan sidii wadamada aynu jaarka nahay tartamada ka qabsooma looga qeyb-gali lahaa maadaama ay Somaliland u tahay si ay adduunka uga dhex muuqato, tustana in wadankani yahay wadan dhinac walba ka dhisan oo u qalma in lagu abaal-mariyo Ictiraaf, waxaana hadaladiisi ka mid ahaa “Runtii waxaanu maanta noo farxad ah inaanu sii sagootino laba Orod yahan iyo guddoomiyaha xidhiidhka ciyaaraha fudud iyo tababare Juujuule oo ka qeyb galaya tartanka Half Marathonka ah ee maalinta Jimcaha ka dhacaya Wadanka Jabouti, waana sharaf u soo hoyatay dalka iyo wasaarada ciyaarahaba in markii 5-aad tartankaas ay wadamada 23-ka wadan ahi ka soo qeyb galayaan inaynu tusno Qadiyadeena iyo jiritaankeena, waxaanan rajaynayaa in marka aynu tartamada caynkan ah aynu ku badano oo aynu isku muujino in Ictiraafkeenuna uu iska iman doono Insha Allah, waxaan labadan Orod yahan u rajaynayaa inay guul soo hooyaan anagoo ka wasaarad ahaan ku kalsoon Khibaradooda iyo kartidooda ciyaareed”.
